પોરબંદરમાં બિરલા ફેક્ટરીનું કેમીકલયુક્ત પાણી સમુદ્રમાં ઠાલવવામાં આવી રહ્યું છે. આ પાણી ખૂબ જ ગરમ હોય અને ઘાતક કેમીકલયુક્ત પાણી હોવાને કારણે દરિયાઈ જીવસૃષ્ટિનો નાશ થઈ રહ્યો છે. ત્યારે ધર્મપ્રેમીજનોને ગણેશ વિસર્જન માટે તંત્ર મનાઈ ફરમાવી રહ્યું છે પણ સમુદ્રમાં ઘાતક કેમીકલયુક્ત પાણી ઠાલવનાર અને દરિયાઈ જીવસૃષ્ટિનો નાશ કરનાર ઉદ્યોગપતિઓ સામે ક્યારે કાર્યવાહી થશે ? તેવો સણસણતો સવાલ જાણીતા આર.ટી.આઈ. એક્ટીવીસ્ટ અનિલ રાણીંગાએ ઉઠાવ્યો હતો.